Academia de Studii Economice din București

**ANUNȚ**

Academia de Studii Economice din București organizează concurs pentru ocuparea postului ***Formator 1/Expert curriculum*** în cadrul proiectului în cadrul proiectului „***StartASE - acces, echitate şi incluziune pentru candidaţii la programele academice şi studenţii Academiei de Studii Economice din Bucureşti***”, contract CNFIS-FDI-2023-F-0337,Domeniul: 1. Creşterea echităţii sociale, în vederea incluziunii sociale și sporirea accesului la învățământul superior.

| **Nr.**  **post** | **Denumire post** | **Perioada necesar a fi lucrată în cadrul proiectului** | **Număr maxim de ore necesar a fi lucrate lunar** |
| --- | --- | --- | --- |
| 1. | Formator 1/Expert curriculum | după aprobarea în BCA – (8 luni, maxim până la data de 15.12.2023) | max 4h/zi  max 10 zile/lună |

**A.** Pentru participarea la concurs, candidații trebuie să îndeplinească următoarele **condiții generale și condiții specifice**:

**1. Condiții generale:**

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza declaratiei pe propria raspundere;
6. nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiții specifice:**

1. **nivelul studiilor:** superioare
2. **domeniul studiilor:** Psihologie/Științele educației/Filosofie/Economie
3. **vechime**: 5 ani
4. alte condiții specifice:

Experiență în programe de formare;

Publicarea de articole/lucrări de cercetare – minim 5 lucrări.

**3. Atribuții post:**

1. Documentarea și realizarea de analize asupra resurselor teoretice care abordeaza dezvoltarea personală a studenților și extragerea unor concluzii privind acestă problematică;
2. Documentarea și realizarea de analize asupra resurselor teoretice care abordeaza managementul proiectelor/activităților destinate studenților din categorii defavorizate și extragerea unor concluzii privind acestă problematică;
3. Realizarea de materiale curriculare specifice activității de formare în tematicile dezvoltare personală și managementul proiectelor/activităților destinate studenților din categorii defavorizate (prezentări, fise de lucru, aplicații, teste etc.);
4. Organizarea și sustinerea cursurilor pentru studenții ASE;
5. Participarea la work-shop-urile organizate în cadrul proiectului;
6. Participarea la întâlnirile cu reprezentanții centrelor de consiliere şi angajatorilor, organizate în cadrul proiectului;
7. Participarea la şedinţele echipei de management şi implementare a proiectului;
8. Realizarea unui raport propriu de activitate și fișa de pontaj lunar, aferentă activității desfășurate în cadrul proiectului pe care le predă directorului de proiect în cel mult 3 zile de la încheierea calendaristică a lunii;
9. Alte sarcini, stabilite de catre directorul de proiect și de conducerea Academiei de Studii Economice din București, necesare pentru implementarea corespunzătoare a proiectului.

Sarcinile de serviciu nu sunt limitative, se vor completa ori de cate ori este nevoie, pentru bunul mers al activității în cadrul proiectului.

**B.Concursul va consta în:**

1. **Evaluarea dosarelor de selecție;**
2. **Interviu**.

Probele sunt eliminatorii, punctajul minim obţinut la fiecare probă fiind de 50 de puncte.

**C.Tematicași bibliografia**

1. **Tematica:**
2. Organizarea si funcţionarea centrelor de consiliere şi orientare în carieră în sistemul de învăţamânt superior din Romania;
3. Orientarea școlară a elevilor în vederea alegerii traseului studiilor superiare;
4. Serviciile de consiliere și orientare a carierei adresate studenților;
5. Oferta educațională a Academiei de Studii Economice din București;
6. Activităţile centrului de consiliere şi orientare în carieră;
7. Beneficiile activităţiilor de consiliere şi orientare în carieră;
8. Inserția absolvenților pe piața forței de muncă;
9. Problematica eșecului școlar la nivel universitar (inclusiv abandon universitar);
10. Autocunoastere si dezvoltare personala;
11. Comunicare si abilitati sociale;
12. Managementul informatiilor  si al invatarii;
13. Calitatea stilului de viata;
14. Personalitatea. Metode și tehnici de cunoaștere a personalitatii;
15. Managementul programelor educaționale.

**4. Bibliografia:**

1. \*\*\*, COR – Clasificarea ocupaţiilor din România
2. \*\*\*, Legea Educaţiei Naţionale, nr. 1/2011, completată şi modificată;
3. *\*\*\*, Metodologia privind organizarea și funcționarea Centrului de Consiliere și Orientare în Carieră din Academia de Studii Economice din București*, aprobată în ședinta Senatului ASE din 27 mai 2015, disponibilă la: <http://consiliere.ase.ro/metodologie>
4. \*\*\*, Ordinului nr. 3070/2015 pentru modificarea Metodologiei-cadru privind organizarea şi funcţionarea centrelor de consiliere şi orientare în carieră în sistemul de învăţământ superior din România, aprobată prin Ordinul ministrului educaţiei naţionale şi al ministrului delegat pentru învăţământ superior, cercetare ştiinţifică şi dezvoltare tehnologică nr. 650/2014;
5. \*\*\*, OrdinuluiNr. 650/2014 pentru aprobarea Metodologiei-cadru privind organizarea şi funcţionarea centrelor de consiliere şi orientare în carieră în sistemul de învaţământ superior din România;
6. \*\*\*, [www.ase.ro](http://www.ase.ro), [www.admitere.ase.ro](http://www.admitere.ase.ro) (oferta educațională a Academiei de Studii Economice din București, planurile de învățământ ale programelor de studii oferite de ASE, metodologiile de admitere la programele educaționale ale ASE etc.);
7. Barret, Jim (2002), Teste de autocunoștere, București, Editura All Beck.
8. Băban, Adriana (2008), Consiliere educațională. Ghid metodologic pentru orele de dirigenție și consiliere, Cluj Băban, A. (2001), Consiliere educațională. Ghid pentru orele de dirigenție și consiliere. Cluj-Napoca: Editura Psinet
9. Bowles, A., Fisher, R, McPhail, R., Rosenstreich, D., Dobson, A. (2014). *Staying the distance: students’ perceptions of enablers of transition to higher education*, Higher Education Research & Development
10. Brooman, S., Darwent S. (2014). *Measuring the beginning: a quantitative study of the transition to higher education*, Studies in Higher Education, 39:9, 1523-1541, DOI:10.1080/03075079.2013.801428
11. Bunăiaşu, C.M. (2012). Elaborarea și managementul proiectelor educaționale. Bucureşti: Editura Universitară.
12. Carey, Gerald (2008), Theory & practice of group counselling. Editia a 7-a. Belmont: Thomson Brooks/Cole
13. Diaconu M., Stăiculescu C., (2012), *Psihopedagogia adolescenților, tinerilor și adulților*, Editura ASE, București
14. John McLeod – *An introduction to counselling* (orice editie)
15. John McLeod – *Counselling skills* (orice editie)
16. Lieury, Alain (2008), Experimente de psihologie pentru dezvoltarea personală, Iași, Editura Polirom.
17. [Natalie White Gaughf](http://www.ncbi.nlm.nih.gov/pubmed/?term=Gaughf%20NW%5BAuthor%5D&cauthor=true&cauthor_uid=23670693), [Penni L. Smith](http://www.ncbi.nlm.nih.gov/pubmed/?term=Smith%20PL%5BAuthor%5D&cauthor=true&cauthor_uid=23670693), and [Dara A. Williams](http://www.ncbi.nlm.nih.gov/pubmed/?term=Williams%20DA%5BAuthor%5D&cauthor=true&cauthor_uid=23670693), *Faculty and student perceptions of academic counselling services at an academic health science center*, Perspectives on Medical Education, 2013 Jun; 2(3): 165–170., disponibil la: <http://www.ncbi.nlm.nih.gov/pmc/articles/PMC3722373/>
18. [Renuka Devi M.R.](http://www.ncbi.nlm.nih.gov/pubmed/?term=Devi%20M.R.%20R%5BAuthor%5D&cauthor=true&cauthor_uid=23905109), [P.R. Devaki](http://www.ncbi.nlm.nih.gov/pubmed/?term=Devaki%20P%5BAuthor%5D&cauthor=true&cauthor_uid=23905109), [Madhanika Madhavan](http://www.ncbi.nlm.nih.gov/pubmed/?term=Madhavan%20M%5BAuthor%5D&cauthor=true&cauthor_uid=23905109), [P. Saikumar](http://www.ncbi.nlm.nih.gov/pubmed/?term=Saikumar%20P%5BAuthor%5D&cauthor=true&cauthor_uid=23905109), *The Effect of Counselling on the Academic Performance of College Students*, Journal of Clinical and Diagnostic Research, 2013 Jun; 7(6): 1086–1088, disponibil la: <http://www.ncbi.nlm.nih.gov/pmc/articles/PMC3708204/>
19. Richiţeanu-Năstase, Ramona, (2009), *Consilierea pentru carieră a studenţilor. Harta personală a carierei*. în *Direcţii şi strategii moderne de formare şi perfecţionare în domeniul resurselor umane,* Universitatea Politehnica Bucuresti
20. Richiţeanu-Năstase, Ramona, (2019), Consiliere *şi orientare pentru carieră și viață: fundamente teoretice și metodologice*, Bucureşti, Editura ASE
21. Staiculescu, C; Lacatus M., 2016, *Practici in consilierea in cariera a studentilor - studiu de caz*, in volumul Conferintei internationale Educatia din perspectiva valorilor, editia a VIII-a, organizate de Universitatea "1 Decembrie 1918" din Alba Iulia şi Universitatea de Stat din Moldova, Chisinau, 13-15 octombrie 2016, Editura EIKON Bucuresti
22. Stăiculescu C., (coord.), (2018), *Inserția absolvenților Academiei de Studii Economice din București și piața forței de muncă*”, Editura ASE
23. Szilagyi, Ana-Maria Andreea, (2007), *Manualul consultantului în carieră*, Editura Institutul European, Iași
24. Tomșa, G. (2011) *Abordări generale ale consilierii și consultanței școlare*, Editura Terra, Focșani
25. Trevor, G. & Parker, S .(2014). *Navigating change: a typology of student transition in higher education*, Studies in Higher Education, 39:5, 734-753, DOI:10.1080/03075079.2012.721351
26. Vernon Zunker – *Career counselling: a holistic approach* (orice ediție)

**D.**Componența dosarului de concurs:

1. Opis.
2. Cerere de înscriere la concurs adresată Rectorului ASE.
3. Declarația pe propria răspundere, conform Legii Educației Naționale nr. 1 din 2011, respectiv, dacă persoana care candidează are/nu are soț/soție sau rude și afini, până la gradul al III-lea inclusiv, care sunt salariați ai Academiei de Studii Economice din București aflați într-o poziție de conducere, control, autoritate cu postul scos la concurs și nici postul, la care aplică, nu se află într-o poziție de conducere, control, autoritate cu soțul/soția sau rude și afini, până la gradul III inclusiv, salariați ai Universității;
4. Copia actului de identitate sau orice alt document care atestă identitatea, potrivit legii, după caz.
5. Cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează.
6. Adeverința medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate, sau declarația pe propria răspundere, cu obligația de a completa dosarul de concurs cu adeverința medicală cel mai târziu până la data desfășurării primei probe a concursului, daca este cazul.
7. Curriculum vitae în format european (www.cveuropean.ro/cv- online.html) – semnat și datat pe fiecare pagină.
8. Copie după carnetul de muncă, sau, după caz, adeverințele care atestă vechimea în muncă, în meserie și / sau în specialitatea studiilor.
9. Copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice prevăzute pentru ocuparea postului.
10. Alte documente relevante pentru desfășurarea concursului.

Actele prevăzute la pct. 4, 8 și 9 vor fi prezentate și în original, în vederea verificării conformității copiilor cu acestea.

**E.** Date de contact:

Dosarele de concurs se vor depune până la data de 03.05.2023, ora 16:00, la Registratura ASE.

Persoana de contact: Stăiculescu Camelia - telefon: 0766.364.814, e-mail: [camelia.staiculescu@dppd.ase.ro](mailto:camelia.staiculescu@dppd.ase.ro)

**F.** Calendarul concursului:

|  |  |  |
| --- | --- | --- |
| **Nr. crt.** | **Activităţi** | **Data** |
| **1.** | Publicarea anunţului | 26.04.2023 |
| **2.** | Depunerea dosarelor de concurs ale candidaţilor la Registratura ASE şi verificarea documentelor din dosar | 26.04.2023 – 03.05.2023 |
| **3.** | Selecţia dosarelor de către membrii comisiei de concurs | 04.05.2023 |
| **4.** | Afişarea rezultatelor selecţiei dosarelor | 04.05.2023 |
| **5.** | Depunerea contestaţiilor privind rezultatele selecţiei dosarelor | 05.05.2023, ora 13.00 |
| **6.** | Afişarea rezultatului soluţionării contestaţiilor | 05.05.2023 |
| **7.** | Susţinerea interviului | 08.05.2023 |
| **8.** | Comunicarea rezultatelor după susţinerea  interviului | 08.05.2023 |
| **9.** | Depunerea contestaţiilor privind rezultatul interviului | 09.05.2023 |
| **10.** | Afişarea rezultatului soluţionării contestaţiilor | 09.05.2023 |
| **11.** | Afişarea rezultatului final al concursului | 10.05.2023 |
| **12.** | Numire pe funcţie | Conform normativelor in vigoare |

Data: 24.04.2023

Director de proiect,

Conf. univ. dr. Camelia Stăiculescu